钦定古今图书集成/明伦汇编/闺媛典/第102卷 > 皇清八 > 王广引妻胡氏
## 钦定古今图书集成/明伦汇编/闺媛典/第102卷 > 皇清八 > 王广引妻胡氏

按《睢宁县志》：“胡氏，名官人，字于朝，邑贡生胡致中女。性颖异，喜读书，垂髫即善属文。年十六，适太学生王某子广引。闺门之内，孝友敦笃。居无何，引病剧，氏视药饵，浃旬不解衣带。引亡，氏恸绝仆地，次夜闭户投缳。姑觉之，急救苏。自是无生志矣。每朔望，草小扎，命婢焚夫墓前，祈死一。”

日，归宁，忽心痛，父母强以药置之。寻起，作《矢别集》，慨然曰：“留此数月，少尽父母欢。今当永诀，毕我生平事耳。” 趋归，随绝。《矢别集》并诸名人挽诗俱传。